Държавен вестник, бр. 8, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  8
ПРЕЗИДЕНТ
НА РЕПУБЛИКАТА
УКАЗ № 3
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Валентин Делчев Порязов от 
длъжността извънреден и пълномощен посла­
ник на Република България в Кралство Дания.
Изпълнението на указа възлагам на ми­
нистъра на външните работи.
Издаден в София на 10 януари 2014 г.
Президент на републиката: 
Росен Плевнелиев
Министър-председател: 
Пламен Орешарски
Подпечатан с държавния печат.
395
УКАЗ № 4
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Руси Боголюбов Иванов за 
извънреден и пълномощен посланик на Ре­
публика България в Кралство Дания.
Изпълнението на указа възлагам на ми­
нистъра на външните работи.
Издаден в София на 10 януари 2014 г.
Президент на републиката: 
Росен Плевнелиев
Министър-председател: 
Пламен Орешарски
Подпечатан с държавния печат.
396
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 3
ОТ 15 ЯНУАРИ 2014 Г.
за изпълнението на държавния бюджет на 
Република България за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Утвърждава показателите по отдел­
ните бюджетни програми по бюджетите на 
бюджетните организации, част от държавния 
бюджет, които прилагат програмен формат 
на бюджет в рамките на утвърдените им със 
Закона за държавния бюджет на Република 
България за 2014 г. разходи по области на 
политики и бюджетни програми съгласно 
приложение № 1.
Чл. 2. (1) Утвърждава предназначението на 
субсидиите по чл. 49 от Закона за държавния 
бюджет на Република България за 2014 г. за 
национално представителните организации 
на хора с увреждания и за организации за 
хора с увреждания съгласно приложение № 2.
(2) Министърът на финансите по предло­
жение на министъра на труда и социалната 
политика може да утвърждава вътрешни 
компенсирани промени на предназначението 
на субсидии по ал. 1.
Чл. 3. Утвърждава предназначението на 
субсидиите по чл. 49 от Закона за държавния 
бюджет на Република България за 2014 г. за 
юридическите лица с нестопанска цел съгласно 
приложение № 3.
Чл. 4. (1) Утвърждава разпределението на 
субсидиите за нефинансови предприятия по 
централния бюджет за 2014 г. съгласно при­
ложение № 4.
(2) Субсидиите от централния бюджет за 
Национална компания „Железопътна инфра­
структура“ се предоставят при условия и по 
ред, определени с договор, сключен между 
държавата, представлявана от министъра на 
финансите и от министъра на транспорта, 
информационните технологии и съобщенията, 
и държавното предприятие. 
(3) Средства по ал. 1 се предоставят на 
Централния кооперативен съюз на основание 
чл. 13, ал. 1 във връзка с чл. 45, ал. 1 и 3 от 
Закона за отбраната и въоръжените сили на 
Република България за финансиране на дей­
ностите по поддържане на производствени 
мощности за военно време и бедствия.
(4) Неусвоените към 31 декември 2014 г. 
средства по ал. 1 се възстановяват до 31 яну­
ари 2015 г. по сметката, от която са получени.
Чл. 5. Утвърждава разходите за персонал 
(заплати, възнаграждения и задължителни 
осигурителни вноски на лицата по трудови, 
извънтрудови и служебни правоотношения) 
през 2014 г. в системите на първостепенните 
разпоредители с бюджет по държавния бюджет 
съгласно приложение № 5.
Чл. 6. (1) Министърът на земеделието и 
храните по предложение на първостепенния 
разпоредител с бюджет на Държавен фонд 
„Земеделие“ съгласувано с министъра на фи­
нансите в срок един месец от обнародването 
на постановлението в „Държавен вестник“ 
представя за утвърждаване от Министерския 
съвет годишни разчети за 2014 г. по сметката 
за средства от Европейския съюз на Държавен 
фонд „Земеделие“.
(2) Министърът на финансите в срок един 
месец от обнародването на постановлението 
в „Държавен вестник“ представя за утвър­
ждаване от Министерския съвет годишни 
разчети за 2014 г. по сметката за средства 
от Европейския съюз на Националния фонд.